- 1 PITA
- <
- 3
- >

3
Koroto be vevina nainaidi adi lovina
1 Komi vevina nakae. Kokatetaagonēmi toinimi monemiyao yaidi goi†Epeso 5:22; Kolose 3:18. bego monemiyaoyadi nakona ame tuta Yaubada ina livala geya sikabikaoneyeta go, neta kotugaumo, bei imi guinuwa dedevidi kaka goi itoboinemi nuwodi kokobaledi sinumisa. 2 Moe nakae unana imi sinapuyana maavadaina nakae ma wowooinina bogina sigite, tauna sinumisa. 3 Vevinayami komi taabu toluyemi ana pasapasa goi kovaapasēmi.†1 Timoti 2:9. Nakae kunumi metametaina o pasapasa esaesa goura o ami kwama bego imi kaba nuwokabi. 4 Go sem atemi pasapasa vaatayaina goi kovaapasēdi nakae sakululu be nuwotokai. Moe sinapuyadi Yaubada atena. 5 Moitamo. Boi nimatu vevina kimaasabaidi Yaubada umana Tauyana ina katótula silootutae toinidi sivaapasedi ame nakae: Tauyadi sikatetaagonedi toinidi monediyao yaidi goi. 6 Serai nakae aba gita tayamo. Tauyana monena Eberamo ikabikaone nakae ikatomoyae. Ago neta imi guinuwa dedevidi be nakae geya tayaamo aba matoita komaatoite, e komi Seraiyana natunao nakae.
7 Komi koroto nakae alatuwokoimi. Mami nanamsa monemiyao taiyao kootuyūwo†Epeso 5:25; Kolose 3:19. go, konuuwāisi tauyadi neenetaidi. Tauyadi kowowooinēdi. Neta konuwaisi Yaubada ina kanuwóiya, moe yawoidi vau, bei sibabane kita koroto nakae. Nakae koguuinūwe, bei geya kada tayaamo kaga itoboine imi kawanoi isanabodedi geya.
Tonumisa idi sinapu sediyao yaidi goi
8 E tauna latuwogu madabokimi nuwomi tayamo, semiyao idi lotówana nakae kolootowōidi, mami matakōi, mami nuwokapīsi, mami nuwotokāi, 9 tomota idi goyo yaimi taabu goyo goi kokatuumapūdi. O neta tomota sitagiwoimi, taabu tagíwaya goi kokatuumapūdi, go sem kokaipaakuyēdi. Nakae koguuinuwe unana moe manuna Yaubada iduduweda bego ikaipaakuyeda, e tauna nakae tauyadi takatumapudi. 10 Gínina Kimaasabaina nakae ilatuwokoida aipaku manuna, idigo kana,
‘Avatau neta latuwona mana uyáwana
yawoina dedevina ilotowo,
taabu goyo sopana goi iisowōduwo, nakae taabu ipolapōla.
11 E goyo itugavilēdi go, guinuwa dedevidi iguuinuwēdi.
Mana salau tuboina ipoikīki nakae iguinuwe.
12 Kina Yauwe matana ikaaiyaka
nuwona ana tokibobwatayao goi imatakaavatedi.
Taiyana idi kawanoi inovedokoidi.
Go goyo ana toguinuwayao ivakaleyedi.’
Same 34:12-16
Tonumisa yawoidi goi
madi wowoina Yeisu sikatomoyae
13 Moitamo nakae takatumapu. Avatau bei iyogedegedemi neta mami salau guinuwa dedevina koguuinuwe? Geya ae? 14 Go sem neta moitamo yogedegedemi unana komi Guyau nuwona ana tokibobwatayao, e tuwo ami dedevina bogina kobabane.†Madiu 5:10. Aiseya ina bóbwara koguinūwe; tauyana idigo kana,
‘E kaga simaatoite, taabu komatooitēdi;
nakae taabu kokaateyōva.’
Aiseya 8:12
15 E atemi goi ida Tomoya,‡Ida Tomoya: Kidi Diyuu Yaubada yoina geya siivatoi, go sem kadi, ‘Tomoya.’ Tauna Pita ina buki goi neta latuwona kana, ‘Yauwe’, bei igini Tomoya. Ameko geya tayagoiyeta ina nuwonúwana ame Yauwe o Tomoya. moe Guyau, kokiimasābe.†Aiseya 8:13. Avatau neta ilumadademi imi lotuta manuna, tuta liliuna mami katubayasi bei idi lumadádana madabokidi kokatumapūdi go, geya livala kasakasaidi goi geya, 16 go sem mami sakululu be mami wowoina kokatuumapūdi. Imi katumapuyana goi itoboinemi nukotomi geya isabutukoidita bego tutayana sikaogoyoemi, kidi imi sinapu dedevina imi spwagógana Guyau taiyao pasina sitaagiwoi bei odi imayamaya. 17 Neta guinuwa dedevidi taguuinuwedi go, seki nakona Yaubada ina nuwonúwana bego guinuwayadi pasidi tomota nimadi goi gedageda tababane, e tuwo nava taguuinuwēdi. Moe dedevina. Go igoyo neta guinuwa goyogoyoidi taguuinuwedi. Neta goyo taguuinuwedi, ada gedagedayana taababane itoboine.
18 Kina Guyau nakae bogina sivatayamo iyogedageda
ida goyo pasidi.
Tauyana Yaubada nuwona ana tokibóbwata ikámasa
kita tokapipilova manuda bego itoboine imeda Yaubada yaina.†Aiseya 53:11-12.
Ame nakae: Sakava ana dadava goi sikaumate go,
baloma ana dadava Yaubada ikaitáoe
Tauyana maa yawoina.
19 Baloma ana dadavayana goi
ina italavaita dimoni‡Dimoni: Da Giriki niyadi goi ame livalayana kadi, ‘Baloma.’ Ago ana yagoina geya imavadeta. Tayamo ana yagoina moe dimoni. Diyuu badabadaidi sinuwonúwana bego boi nimatu basaleliu natunao Aba Vatowo 6:2 goi moe anerose go, Yaubada sikapipilave, e simasisi tomota vevina taiyao. Aiyuwoina itoboineda takaigavile kada, ‘Tomota balomaidi.’ Boi nimatu tomota Nowa ana tuta goi Yaubada sikapipilave. Aitonina nakona balomayadi moe vevina natudiyao. Boi nimatu vevinayadi basaleliu natunao taiyao simasisi namliyeta vevinayadi sivenátuna, e balomayadi moe natudiyao (Aba Vatowo 6:1-8).†Aba Vatowo 6:1-8. yoowonidi yaidi.
20 Dimoniyadi boi sikapipilova Nowa ina tuta goi.†Aba Vatowo 6:1—7:24. Amo tutayana goi dedeoga gagaina iyowoyowo go, Yaubada mana mesayágana goi iituyáwata. Ago adi taiyuwomo, o tadigo kada, ‘Tomota adi tainima adi taito’, Yaubada iyavedi bwae goi. 21 Bwaeyana moe ada sayóyova makayauna nakae go, moe geya kada báila sakavaida goi manuna geya, go sem moe ida katótula Yaubada yaina goi bego ida sinapu bei dedevina nakae nukotoda bei geya isabutukoidita. Ago sayoyovayana goi Yeisu Guyau ina taoyamna pasina kita nakae ada yava tababane. 22 Tauyana bogina ituko ina yábana goi mana lovina be mana togaga wowoina basekoina Yaubada kakataina goi iitusobu go, anerose be yábana osasaina ana tovakumgoyao be ana totogagayao bogina sikatetagonedi Tauyana ina lovina goi.

- 1 PITA
- <
- 3
- >

†3:1 Epeso 5:22; Kolose 3:18.

†3:3 1 Timoti 2:9.

†3:7 Epeso 5:25; Kolose 3:19.

†3:14 Madiu 5:10.

‡3:15 Ida Tomoya: Kidi Diyuu Yaubada yoina geya siivatoi, go sem kadi, ‘Tomoya.’ Tauna Pita ina buki goi neta latuwona kana, ‘Yauwe’, bei igini Tomoya. Ameko geya tayagoiyeta ina nuwonúwana ame Yauwe o Tomoya.

†3:15 Aiseya 8:13.

†3:18 Aiseya 53:11-12.

‡3:19 Dimoni: Da Giriki niyadi goi ame livalayana kadi, ‘Baloma.’ Ago ana yagoina geya imavadeta. Tayamo ana yagoina moe dimoni. Diyuu badabadaidi sinuwonúwana bego boi nimatu basaleliu natunao Aba Vatowo 6:2 goi moe anerose go, Yaubada sikapipilave, e simasisi tomota vevina taiyao. Aiyuwoina itoboineda takaigavile kada, ‘Tomota balomaidi.’ Boi nimatu tomota Nowa ana tuta goi Yaubada sikapipilave. Aitonina nakona balomayadi moe vevina natudiyao. Boi nimatu vevinayadi basaleliu natunao taiyao simasisi namliyeta vevinayadi sivenátuna, e balomayadi moe natudiyao (Aba Vatowo 6:1-8).

†3:19 Aba Vatowo 6:1-8.

†3:20 Aba Vatowo 6:1—7:24.

© 2019 Wycliffe Bible Translators, Inc.