- TATETA
- <
- 20
- >

20
Yaubada ina lovina yawou
(Atukeda 5:1-21)
1 E tomotayadi Yaubada ilatuwokoidi ame nakae, idigo kana,
2 ‘Yau Yauwe imi Yaubada da Itipita idi kasa goi akalaoduwemi.†Oseya 13:4. Boi komi da Itipita idi pakonayao go, Yau ataligeimi.
3 Tauna taabu basaleliuyao goi kokaatuvēkwana matagu goi.
4 Taabu tokwalu koomadāgi bego dogoi tayamo yábana goi o poyapoya yatana goi o négwasa sinaena goi ana tapata nakae bego imi basaleliu.†Tateta 34:17; Vininabeso 19:4, 26:1; Atukeda 4:15-18, 27:15.
5 Basaleliuyaoyadi yaidi taabu kovaatugūyala kokanakabobo be taabu kosaakulūlu yaidi.
Yau Yauwe imi Yaubada moe Tokavavágana vakookoligu. Avatau neta nakae iguinuwe moe ikaolilivegu, tauna bei aliune go, niga neta natunao be tubunao ina tapepeko sivatotowone, tauyadi nakae bei aliunedi.†Yoyowo 14:18; Atukeda 7:9-10, 24:16. 6 Go avatauwa neta simatakooiyegu be nakae guna lovina sikabikaaonedi, e amo tauyadi be nakae mlidi idi bodao badabadaidi simamaima yaidi goi alokatedi.
7 Taabu Yau Yauwe imi Yaubada yoigu kokaigoyāi. Avatau neta yoigu ikaigoyai, amo tauyana bei aliune.
8 Maliyalina aba waiwasi konuwookavāte kokimasābe umagu.†Tateta 16:23-30, 31:12-14. 9 Maliyalina ainima tayamo goi koopaisēwa be imi paisewa madabokidi koguuinuwēdi.†Tateta 23:12, 31:15, 34:21, 35:2; Vininabeso 23:3; Luke 13:14. 10 Go maliyalina ainima aiyuwoina moe aba waiwasi Yau Yauwe imi Yaubada umagu. Amo maliyalinayana goi taabu koopaisēwa; komi, natumiyao, imi pakonayao koroto be vevina, imi bulumakauyao be nakae tomalatonikasa yaimi sikaaiyaka, paisewa geya. 11 Maliyalina ainima tayamo goi Yau Yauwe yábana be poyapoya be négwasa be nakae kaga liliuna sinaedi amadagidi go, maliyalina ainima aiyuwoina goi awaiwasi. Tauna maliyalina ainima aiyuwoina aba waiwasi Yau Yauwe bogina akaipakuye be nakae akimasabe umagu.†Aba Vatowo 2:1-3; Tateta 31:17; Vininabeso 23:3.
12 Tamamiyao be sinamiyao kowowooinēdi,†aAtukeda 27:16; Madiu 15:4, 19:19; Maki 7:10, 10:19; Luke 18:20; Epeso 6:2. e bei yawoimi simamanao poyapoya Yau Yauwe imi Yaubada bei aavinimi goi.†bEpeso 6:3.
13 Taabu kokaaumāta.†Aba Vatowo 9:6; Vininabeso 24:17; Madiu 5:21, 19:18; Maki 10:19; Luke 18:20; Roma 13:9; Yemesa 2:11.
14 Taabu korooerāta.†Vininabeso 20:10; Madiu 5:27, 19:18; Maki 10:19; Luke 18:20; Roma 13:9; Yemesa 2:11.
15 Taabu kovaaināwana.†Vininabeso 19:11; Madiu 19:18; Maki 10:19; Luke 18:20; Roma 13:9.
16 Taabu kotalavaita poolapōla semiyao yaidi.†Tateta 23:1; Madiu 19:18; Maki 10:19; Luke 18:20.
17 Semiyao idi vada be monediyao be idi pakonayao koroto o vevina be idi bulumakauyao o idi aseyao o ava kónana tayamo taabu koyaalagāudi.’†Roma 7:7, 13:9.
Isileli tubunao Yauwe simaatoite tetelina
18 E kidi go tomotayadi palapala sinovenove be ávila sigitegite, nakae síula sinovenove be aubowo sigitegite, tuwo wowodi sitatátava go, sibala sina masigava goi siitáoya.†Iberiu 12:18-19. 19 Tuwo silatuwokoigu sidigo kadi,
‘Kom toinim kuvadigōima bei kanovem. Go taabu Yaubada ivaadigōima, govila bei kakámasa.’
20 Go yau adigo kagu,
‘Taabu koomatōita! Yaubada ima bego Tauyana koyagoidoko, e bei kowowoinevatae be nakae goyo geya koguinuweyeta.’
21 Tuwo tomotayadi masigava goi siitáoya go, yau ana gaota kalaabadaina kikina goi atáoya. Gaotayana sinaena moe Yaubada ikaaiyaka.
Yauwe ina kanasíuna bukina
(Tateta 20:22—23:33)
Lovina aba kasala manuna
22 E Yauwe ilatuwokoigu idigo kana,
‘Ame nakae Isileli tubunao kulatuwokōidi, kudīgo kam,
“Komi toinimi bogina konove bego yábana goi avadigoimi. Geya kogiteguta, go sem konovegumo. 23 Tauna geya tayaamo basaleliu ana tokwalu siriba goi o goura goi koomadāgi bego dogoiyana be Yau taiyao kavavasa, e yaima kosakululu geya. 24 Go sem guna kaba kasala poyapoya goi komadāgi. Aba kasalayana goi imi yoguyoguyao moe imi sipiyao nakae imi bulumakauyao kokasalēdi yaigu. Yoguyoguyadi maniyedi bei kovakasavēdi go, maniyedi abivekoveko manuna kogabudīmo kokāika. Ava kasava goi neta atagona komi kosakululu yaigu, e amo asayadi liliudi goi bei awokoimi, e akaipakuyemi. 25 Go aba kasala gurewa goi neta kokaudakodako, taabu gurewayadi kokauvisivisīdi. Neta turu goi kokauvisivisidi, e gurewayadi bogina kokibaibailidi sakululu yaigu manuna.†Atukeda 27:5-7; Iyosuwa 8:31. 26 Taabu aba kasalayana manuna aitámana koomadāgi, govila bei komwera, e bisosoimi sobuyekoidi moe aba kasalayana ikaaiyaka,‡Bisosoimi sobuyekoidi moe aba kasalayana ikaaiyaka: Tonúwala adi kwama seti maanawena nakae go, sinaena tarausisi geya silosiyeta, tauna neta aitámana simwera, aba kasala yatana goi bei sitáoya, bisosoidi sobuyekoidi aba kasalayana ikaaiyaka go, geya tayaamo kaga bisosoidi ivatumdi, tauna aba kasalayana sikibaibaili. e bei sikibaibāili.” ’

- TATETA
- <
- 20
- >

†20:2 Oseya 13:4.

†20:4 Tateta 34:17; Vininabeso 19:4, 26:1; Atukeda 4:15-18, 27:15.

†20:5 Yoyowo 14:18; Atukeda 7:9-10, 24:16.

†20:8 Tateta 16:23-30, 31:12-14.

†20:9 Tateta 23:12, 31:15, 34:21, 35:2; Vininabeso 23:3; Luke 13:14.

†20:11 Aba Vatowo 2:1-3; Tateta 31:17; Vininabeso 23:3.

†a 20:12 Atukeda 27:16; Madiu 15:4, 19:19; Maki 7:10, 10:19; Luke 18:20; Epeso 6:2.

†b 20:12 Epeso 6:3.

†20:13 Aba Vatowo 9:6; Vininabeso 24:17; Madiu 5:21, 19:18; Maki 10:19; Luke 18:20; Roma 13:9; Yemesa 2:11.

†20:14 Vininabeso 20:10; Madiu 5:27, 19:18; Maki 10:19; Luke 18:20; Roma 13:9; Yemesa 2:11.

†20:15 Vininabeso 19:11; Madiu 19:18; Maki 10:19; Luke 18:20; Roma 13:9.

†20:16 Tateta 23:1; Madiu 19:18; Maki 10:19; Luke 18:20.

†20:17 Roma 7:7, 13:9.

†20:18 Iberiu 12:18-19.

†20:25 Atukeda 27:5-7; Iyosuwa 8:31.

‡20:26 Bisosoimi sobuyekoidi moe aba kasalayana ikaaiyaka: Tonúwala adi kwama seti maanawena nakae go, sinaena tarausisi geya silosiyeta, tauna neta aitámana simwera, aba kasala yatana goi bei sitáoya, bisosoidi sobuyekoidi aba kasalayana ikaaiyaka go, geya tayaamo kaga bisosoidi ivatumdi, tauna aba kasalayana sikibaibaili.

© 2019 Wycliffe Bible Translators, Inc.