- NUWOGAU
- <
- 15
- >

Mou ma nokoidi ainima aiyuwo
15
(Nuwogau 15:1—16:21)
Yaubada noko ikaiguyauyedi
anerose ainima aiyuwo yaidi
1 Amo ikavava, aba kinana mana yagoina yábana goi agite. Aba kinanayana moe aba matoita be nakae aba kainaopa. Ame nakae: Anerose ainima aiyuwo mou ainima aiyuwo sikaavaledi. Amo mouyadi goi Yaubada ina egamogamogu bogina ikavava. Tauna moe mou adi kaba lukavava.†Vininabeso 26:21.
2 Amo ikavava, akandosobu dogoi tayamo agite ana kaigigita négwasa daaumorina gerasi momooyasuna nakae†Nuwogau 4:6. go, yeu sabeninimina taiyao. Negwasayana kikina goi tomota siitáoya agitedi api Yaubada ivinidi sikaavaledi. Tauyadi boi woiwoi sitogagasave. Moe nakae ina tokwalu yaina goi geya sisakululuta be tauyana yoina ana namba geya sikabiyeta. 3 Tauyadi Yaubada ina pakonayao Mosese ina vesi moe Lami vesina siivesiye kadi,
‘O Yauwe ima Yaubada, kom Tokalika.
Im guinuwa gagaidi be nakae kaausaraidi!
Kom boda liliuma ima Tokalibúbuna,
im kenao kiboobosidi be nakae mooitamoidi!†Tateta 15:1; Atukeda 32:4.
4 Yauwe, kom im sinapu kiboobosidi
bogina kukaiwoduwedi tomota yaidi.
Tauna tomota liliudi bei sima sisakululu yaim.†aAiseya 66:23.
Tauna avatau bei geya imatoitemta? Geya!†bYeremaya 10:7.
Kom amta Totumasaba.
Tauna avatauwa bei geya sitaimaminemta? Geya!’†cSame 86:9.
5 Amo dogoiyadi bogina sikavava, akandobala Tukunu Kimaasabaina Toina yábana goi agite, moe Yaubada ina Kaba Kaiyaka sinaena. Amoko goi aba vatulúkwana sikaaiyaka. Tukunuyana agite ikatupáeva,†Tateta 38:21; Yoyowo 1:50,53, 9:15, 10:11. 6 e anerose ainima aiyuwo sisowóduwo sima mouyadi nimadi goi sikaavaledi. Adi kwama maavadaidi be nakae naamalidi go, idi gigipáiwala moe goura. 7 Dogoi maa yawoidi adi taivasi sikaaiyaka go, tayamo itáoya Yaubada, Tauyana Tokaiyako vata, ina egamogamogu ma nokoidi ainima aiyuwo goura ikabidi, aneroseyadi ainima aiyuwo ivinidi. 8 Tukunuyana agite aubowo ikayaoda Yaubada ana káeyana tomoeeyalina pasina be nakae ina togaga pasina. Tauna geya vatau tayaamo itoboine Tukunuyana goi isiu ana kadókana mouyadi anerose simemedi sikavava.†Tateta 40:34; 1 Tolovina 8:10-11; 2 Tétala 5:13-14; Aiseya 6:4.

- NUWOGAU
- <
- 15
- >

†15:1 Vininabeso 26:21.

†15:2 Nuwogau 4:6.

†15:3 Tateta 15:1; Atukeda 32:4.

†a 15:4 Aiseya 66:23.

†b 15:4 Yeremaya 10:7.

†c 15:4 Same 86:9.

†15:5 Tateta 38:21; Yoyowo 1:50,53, 9:15, 10:11.

†15:8 Tateta 40:34; 1 Tolovina 8:10-11; 2 Tétala 5:13-14; Aiseya 6:4.

© 2019 Wycliffe Bible Translators, Inc.