- ABA VATOWO
- <
- 7
- >

7
Mluwa tetelina
1 E Yauwe idigo kana,
‘Nowa, kom bogina agitem, tomota liliudi yaidi goi kom amta nuwogu ana tokibóbwata, tauna kom mam bodao dedeoga goi kosowōya. 2 Yoguyogu taagonaidi‡aYoguyogu taagonaidi: Ame yoguyoguyadi Isileli tubunao madi tagona sikanidi. ituli ituli tamo tamo bolamo ainima aiyuwo be bovavina ainima aiyuwo dedeogayana goi kudodōidi. Yoguyogu vaatabudi‡bYoguyogu vaatabudi: Ame yoguyoguyadi Isileli tubunao geya adi tagonamo sikanidi unana bomadi. ituli ituli tamo tamo bolamo tayamo be bovavina tayamo dedeogayana goi kudodōidi. 3 Mánuwo tamo tamo nakae, yaidi goi bolamo ainima aiyuwo bovavina ainima aiyuwo kukabīdi kudodōidi bei poyapoya goi kuyavedi, e bei poyapoyayana ana madabokina goi sisusailamna. 4 Moe nakae kuguinūwe unana maliyalina ainima aiyuwo mlidi kúwana bei aetune isou iwo maliyalina poti be nakae sabamgo poti. Kaga liliuna ma yawoidi poyapoya goi boi aoodugudi bei asamatedi. Tauna yoguyogu be mánuwo kudodōidi.’
5 Tuwo kaga liliuna Yauwe iidigedi Nowa iguinuwedi.
6 E kina go Nowayana ana tala bogina 600 tutayana mluwa isowóduwo be poyapoya ilatao. 7 Tuwo moitamo kidi Nowa ma natunao be monena be nakae natunao monediyao taiyao dedeogayana goi sisowoya mluwa pasina.†Madiu 24:38-39; Luke 17:27; Iberiu 11:7. 8 Yoguyogu tamo tamo ituli ituli, taagonaidi be vaatabudi, mánuwo tamo tamo ituli ituli be nakae kaga liliuna poyapoya goi sidaladala tamo tamo ituli ituli, 9 aiyuwo aiyuwo, bolamo be bovavina, sima dedeoga goi sisiu sima Nowa yaina nakae Yaubada ilovina. 10 Tuwo maliyalina ainima aiyuwo bogina sikavava, e mluwa ima.
11 E Nowa ana tala 600 goi be tukówana aiyuwoina‡Tukówana aiyuwoina: Ame nakona Novemba. be maliyalina 17 goi moe isowóduwo. Amo maliyalinayana goi doelu liliudi iuwoosidi bwae gagaina poyapoya sinaena goi sikaubobóbwala be nakae yábana ikatupáeva,†2 Pita 3:6. 12 e lótuwo isou ima poyapoya goi maliyalina 40 be nakae sabamgo 40.
13 Amo maliyalinayana goi Nowa mana bodao dedeoga gagaina goi sisowoya. Moe tauyana ma monena natunao Semi, Em be Diyepeta be monediyao adi taito taiyao. 14 Woiwoi tamo tamo, yoguyogu tamo tamo, kaga liliuna poyapoya goi sidaladala, mánuwo tamo tamo be nakae manumánuwo tamo tamo nakae taiyao sisowoya. 15 Kaga liliuna neta maa yawoidi, e aiyuwo aiyuwo sima dedeogayana goi sisowoya sima Nowa yaina.†1 Pita 3:20-21, 5:5. 16 Tosowoyayadi moe bolamo be bovavina nakae Yaubada bogina Nowa ilovinae. E sisowoya ikavava, dedeogayana ana totom Yauwe ikatunibode.
17 E mluwa idaudau maliyalina 40, e bwae ituko gagaina, ikaniku nakae dedeogayana iluwoi. 18 Bwae ivakaigaga nakae poyapoya ana madabokina ilatao go, dedeogayana bwae yatana goi idoidoiye. 19 Tuwaina bwaeyana itukotuko ana kadókana koya gagaidi liliudi poyapoya ana madabokina goi nakae ilataoidi. 20 Bwaeyana ituko ina nakae ana tukotuko moe ovavasi koyayadi ilataoidi. 21 Tuwo kaga liliuna maa yawoidi poyapoya goi sikamasa kówasa. Mánuwo, yoguyogu, woiwoi, manumánuwo be tomota liliudi nakae sikámasa. 22 Kaga liliuuna poyapoya goi sikaaiyaka maa yawoidi, e sikámasa. 23 Tauna nakae kaga liliuna maa yawoidi poyapoya goi kina Yauwe isamatedi. Madabokidi, tomota, yoguyogu, kaga liliuna sidaladala be mánuwo isamatedi. Geya kada tayaamo ikesa geya, go sem Nowa mana bodao aditava dedeoga goi sikaaiyaka.
24 E bwae poyapoya iilatao maliyalina ana badabada 150.

- ABA VATOWO
- <
- 7
- >

‡a 7:2 Yoguyogu taagonaidi: Ame yoguyoguyadi Isileli tubunao madi tagona sikanidi.

‡b 7:2 Yoguyogu vaatabudi: Ame yoguyoguyadi Isileli tubunao geya adi tagonamo sikanidi unana bomadi.

†7:7 Madiu 24:38-39; Luke 17:27; Iberiu 11:7.

‡7:11 Tukówana aiyuwoina: Ame nakona Novemba.

†7:11 2 Pita 3:6.

†7:15 1 Pita 3:20-21, 5:5.

© 2019 Wycliffe Bible Translators, Inc.