- EPESO
- <
- 6
- >

6
1 Gogómana, imi spwagógana ida Tomoya taiyao pasina tamamiyao be sinamiyao kokabikaonēdi.†Kolose 3:20. Ame sinapu kiboobosina. 2 Moe nakae Yaubada ilovina kana,
‘Tamamiyao be sinamiyao kowowooinēdi.’†Madiu 15:4, 19:19; Maki 7:10, 10:19; Luke 18:20.
Tateta 20:12; Atukeda 5:16
Ame lovinayana moe lovina vakuumgoina mana katótula. 3 Atotulayana kana,
‘Bego kaga liliuna idedevina yaimi be yawoimi simamanao imi kaiyaka poyapoya ame goi.’†Tateta 20:12.
Atukeda 5:16
4 Komi koroto, taabu natumiyao koyokaikaaiyēdi,†Kolose 3:21. go sem ida Tomoya ina sápina goi be ina katuliwola goi kovabibinīdi.
5 Komi paakonimi, mami matoita komalitatátava Yaubada matana goi, e imi tomoyamoya poyapoya ame goi kokabikaonēdi. Imi kabikawanayana goi mami kasala mooitamoina atemi goi nakae neta Guyau kokabikaone.†Kolose 3:22-25. 6 Go geya kada matadi kaka goi kokabikaonēdi nakae tauyadi yapali ana tolusalayao idi sinapu geya, go sem komi Guyau ina pakonayao nakae atemi goi Yaubada ina nuwonúwana koguuinūwe. 7 Ma nuukotomi dedevina kopaaisēwa nakae neta komi ida Tomoya ina pakonayao, e manuna kopaaisewa go, tomota manudi geya. 8 Konuwāisi bego kita tamo tamo, nakona paakonida o taliigavida, ava guinuwa dedevina neta taguuinuwe, moe guinuwayana ida Tomoya bei ikatumapu.
9 Komi tomoyamoya nakae. Imi sinapu nakae itoboine dedevina imi pakonayao yaidi goi ame nakae: Taabu kokatumatooisīdi. Konuwāisi bego idi Tomoya be komi imi Tomoya tayamo yábana goi ikaaiyaka go,†aKolose 4:1. Tauyana tokivavasa, tuwo ina lovina vavasa tomota liliuda yaida.†bAtukeda 10:17; 2 Tétala 19:7; Roma 2:11; Galetiya 2:6; Kolose 3:25.
Imi yaviya goi kovadōkana
10 E ame tuta imi spwagógana ida Tomoya taiyao pasina be nakae ina togaga gagaina toina pasina kotogāga. 11 Ame nakae: Yaubada konana yaviya konanidi madabokidi kolosīdi, e bei itoboinemi kovakavata dókana Totagíwaya ina sinapu itulutulu yaidi goi. 12 Unana ida yaviya geya kada sakava o ikaika yaidi goi geya, go sem ida yaviyayana moe sinitu yaidi, dimoni yaidi, mamaníwana ame ana tokalikayao yaidi be nakae totogaga goyogoyoidi yábana goi sikaaiyaka yaidi. 13 Moe pasina tauna Yaubada konana yaviya konanidi madabokidi kokabīdi bego tuta goyogoyoina goi itoboinemi kovadókana. Aiyuwoina tutayana bogina kokatubayasi, kotaoyakavāta. 14 Tauna kotaoyakavāta ame nakae: Mainao Yaubada ana Nanamsa Mooitamoina gadíwana nakae kolōsi. Kasikasimi ana taboda moe imi kibóbwata nakae kolōsi.†Aiseya 11:5, 59:17. 15 Aiyuwoina Vala Dedevina ana talavaita tuboina manuna butu nakae aemi goi kolosīdi go, mami katubayasi valayana kotalavāite.†Aiseya 52:7. 16 Aitonina sowomi moe imi numisa lowo‡aLowo: Ame alova paaevaina tovayaviya iikavale bego ana kaba taboda. Ana mamanao moe kasikasina goi isou ina aetutuna goi. Go ana papaeva kasikasina ana papaeva nakae. nakae kokābi kotabodebodēmi; lowoyana goi itoboinemi Toogoyoina ina gita sabeninimidi madabokidi kosapimatedi.‡bKosapimatedi: Kidi idi sinapu lowo goi bwae sisiwoi bego madabokina ikanapoiwo. Adi kaleya ina gita matana sigabu silave go, neta lowo isaiko isapimate. 17 Kotaoyakavāta go, dabami ana taboda kokabīdi, dabamiyadi kokaukabolīdi;†Aiseya 59:17. tabodayadi moe Yaubada ina yava. Baloma Kimaasabaina ina sisi kokābi; sisiyana moe Yaubada ina livala. 18 Ago imi kawanoi liliudi tuta tamo tamo Baloma Kimaasabaina ina togaga goi kokaawanōi go, moe pasina nukotomi goi koyauyāusa†Kolose 4:2. go, mami poisógana kokaawanōi kidi Yaubada ina kimasabayao liliudi manudi. 19 Kokawanōi yau nakae manugu bego Yaubada guna bóbwara iivinigu bei tuta tamo tamo magu katepatu kaga boi vamoounina Vala Dedevina manuna akaiwoduwe tomota yaidi. 20 Valayana manuna yau Yeisu ana katumapu deri goi akaaiyaka. Aiyuwoina kokaawanōi bego guna kaiwoduwoyana goi magu katepatu abóbwara nakae itoboinegu.
Paulo ina vaduduwo
(Epeso 6:21-24)
21 E komi nakae latuwogu yau valegu koyagoi, nakae guna kaiyaka be guna guinuwa. Tuwo Tukiko†aGuinuwa 20:4; Kolose 4:7; 2 Timoti 4:12; Taito 3:12. bei aetune iwo, e bei valegu madabokina ilatuwokoimi. Tauyana konōve unana tauyana siyada nakae ida kalo be nakae tovaita tayamo aba numisa Tomoya umana.†bKolose 4:7-8. 22 Tauyana aetune iwo ame manuna: Bego kaga kaga siisowóduwo yaima koyagoi be nakae atemi ikipaiwoledi.
23 Segowo, Yaubada Tamada be nakae ida Tomoya Yeisu Guyau tuboina be matakoi mana numisa bei sivinimi. 24 Yaubada ina kanuwóiya komi madabokimi ida Tomoya Yeisu Guyau komatakoiyevatae yaimi.
Yau Paulo

- EPESO
- <
- 6
- >

†6:1 Kolose 3:20.

†6:2 Madiu 15:4, 19:19; Maki 7:10, 10:19; Luke 18:20.

†6:3 Tateta 20:12.

†6:4 Kolose 3:21.

†6:5 Kolose 3:22-25.

†a 6:9 Kolose 4:1.

†b 6:9 Atukeda 10:17; 2 Tétala 19:7; Roma 2:11; Galetiya 2:6; Kolose 3:25.

†6:14 Aiseya 11:5, 59:17.

†6:15 Aiseya 52:7.

‡a 6:16 Lowo: Ame alova paaevaina tovayaviya iikavale bego ana kaba taboda. Ana mamanao moe kasikasina goi isou ina aetutuna goi. Go ana papaeva kasikasina ana papaeva nakae.

‡b 6:16 Kosapimatedi: Kidi idi sinapu lowo goi bwae sisiwoi bego madabokina ikanapoiwo. Adi kaleya ina gita matana sigabu silave go, neta lowo isaiko isapimate.

†6:17 Aiseya 59:17.

†6:18 Kolose 4:2.

†a 6:21 Guinuwa 20:4; Kolose 4:7; 2 Timoti 4:12; Taito 3:12.

†b 6:21 Kolose 4:7-8.

© 2019 Wycliffe Bible Translators, Inc.